Crna mačka, beli mačor

Crna mačka, beli mačor () 1998ko Emir Kusturica serbiar-bosniar zinema zuzendariak zuzendutako komedia erromantikoa da. Bajram Severdžan, Srđan Todorović, Florijan Ajdini eta Branka Katić aktoreek antzeztu zuten.

Veneziako Zinemaldian estreinatu zen. Film honetako pertsonaiak erromaniera, bulgariera eta serbieraz mintzatzen dira, maiz hizkuntz batetik besterako bapateko aldaketak eginez.

 Sinopsia 

Ekialdeko Serbia, Danubio ibaiaren ertzean eta Bulgariako mugatik hurbil girotua dago.

Grga Pitić (Sabri Sulejman), zabortegien kontrola duen ijito mafiosoa, eta Zarije Destanov (Zabit Memedov), zementu lantegi bateko jabe harroa, haurtzarotik elkarren lagun dira. Orain, 1980ko hamarkadan, elkarrekin batera mota guztietako abentura eta gorabeherei biziraun diete.

Zarije ospitalean dela, haren Matko semea (Bajram Severdzan) Grgarengana diru eskean joango zaio, Matko eta Dadan sozioak (Srđan Todorović) merkatu beltzean gasolina salmenta negozio handi bat burutzeko dirua behar baidute. Baina negozioa ez da ongi aterako, eta Dadanek Matkari heriotz mehatxua egingo dio, Dadanen arreba ezkongabea den Afrodita (Salija Ibraimova) Matkoren semea den Zarekin (Florijan Ajdini) ezkontzen ez baldin bada mehatxua gauzatuko duela esanez. Halere, Zare gaztea Idaz maitemindua dago (Branka Katic), Sujka amonaren (Ljubica Adzovic) tabernan zerbitzari gisa lan egiten duen enska gaztea.

 Aktoreak 
 Bajram Severdzan - Matko Destanov
 Srđan Todorović - Dadan Karambolo
 Branka Katic - Ida
 Florijan Ajdini - Zare Destanov
 Ljubica Adzovic - Sujka
 Zabit Memedov - Zarije Destanov
 Sabri Sulejman - Grga Pitić
 Jasar Destani - Grga Veliki
 Salija Ibraimova - Afrodita

 Kanpo estekak 
 Crna mačka, beli mačor filmaren iragarkia ikusgai. Youtube.com 
 IMDBko fitxa irakurgai 

Kategoria:Serbiako filmak
Kategoria:Komedia erromantikoak
Kategoria:Ijitoei buruzko filmak
Kategoria:Serbian girotutako filmak
Kategoria:1980ko hamarkadan girotutako filmak
Kategoria:Serbierazko filmak
Kategoria:Alemanezko filmak